شەفەق نیوز/ فڕۆکەیل جەنگی تورکیا، ئمڕوو
سێشەممە، گورزەیلیگ ئاسمانی وەشاننە بان شوینەیل پەکەکە لە باکوور پارێزگای دهۆک.
سەرچەوەیگ
حکومەتی ئەرا ئاژانس شەفەق نیوز وت: فڕۆکەیل تورکیا شوینەیل پەکەکە لە کویەی مەتین
لەبان قەزای عمادیە باکوور دهۆک کردنە ئامانج.
سەرچەوەگە وتیش: مووشەک فڕۆکەیل کەفتنە نزیک
ئاوای سکێری لە قەزای عمادیە و رممەیان زیڕە خستە ناو خەڵک ئاوایەگە.
جی باسە ک گورزەیل تورکیا بویەسە کاریگ نیمچە
رووژانە لەی ناوچەیلە، و ئەنقەرە چەن سەربازگەی نوویگ لە کەژ زنجیرەی کویەی مەتین دروس
کرد.
لەلاییگتر، وەچەودیەیلیگ وتن: فڕۆکەیل
تورکیا وە تونی بمباران ئاوای خانا لە ناحیەی دینارە سەروە قەزای عەقرە خوەرئاوای دهۆک
کردن.
وتنیش: هیمان فڕۆکەیل تورکیا هانە ئاسمان ئاوایەگە.
